TMILL เตรียมผนึกพันธมิตรญี่ปุ่น-เกาหลีผลิตสินค้าเพิ่มมูลค่า เล็งออกหุ้นเพิ่มทุนให้ RO
TMILL เผยเจรจาพันธมิตรญี่ปุ่น-เกาหลีผลิตสินค้าเพิ่มมูลค่า เล็งออกหุ้นเพิ่มทุนให้ RO แถมวอร์แรนต์ ระดมทุนเพื่อใช้ชำระหนี้
16 มิ.ย. 2558

นายชาญกฤช เดชวิทักษ์ รองประธานกรรมการบริหารและกรรมการผู้จัดการ บริษัท ที เอส ฟลาวมิลล์ จำกัด (มหาชน) หรือ TMILL ผู้ผลิตแป้งสาลีคุณภาพของไทย เปิดเผยว่า บริษัทอยู่ระหว่างการเจรจากับพันธมิตรในเกาหลีใต้และญี่ปุ่น เพื่อร่วมมือกับผลิตสินค้าเพิ่มมูลค่า (value added) จากแป้งสาลี ซึ่งคาดว่าจะมีความชัดเจนภายใน 2-3 ปีนี้ โดยบริษัทตั้งเป้าขยายกำลังผลิตเป็น 750-1,000 ตันข้าวสาลี/วันภายใน 2-3 ปี จากปัจจุบันอยู่ที่ 500 ตันข้าวสาลี/วัน
พร้อมกันนั้นบริษัทมีแผนจะเสนอให้ที่ประชุมคณะกรรมการบริษัทในเดือน มิ.ย.นี้พิจารณาแผนเสนอขายหุ้นเพิ่มทุนให้ผู้ถือหุ้นเดิม (RO) แถมใบสำคัญแสดงสิทธิที่จะซื้อหุ้นสามัญของบริษัท (วอแรนต์) เพื่อระดมทุนชำระหนี้ ซึ่งจะช่วยลดต้นทุนดอกเบี้ย ขณะที่คาดว่าผลประกอบการครึ่งปีหลังของบริษัทจะเติบโตก้าวกระโดดจากครึ่งแรกหลังจากได้รับออร์เดอร์จากลูกค้าล่วงหน้าไว้แล้ว